Patriks Keins

Patriks Timotijs Keins (; dzimis  Bufalo, Ņujorkas štatā, ASV) ir profesionāls amerikāņu hokejists, spēlē malējā uzbrucēja pozīcijā, ASV hokeja izlases dalībnieks. Kopš 2023. gada pārstāv NHL klubu Detroitas "Red Wings".

 Spēlētāja karjera 
2007. gada NHL draftā Čikāgas "Blackhawks" Keinu izvēlējās ar kopējo pirmo numuru. 2009.—10. gada sezonā kopā ar klubu izcīnīja Stenlija kausu, gūstot arī sērijas izšķirošo vārtu guvumu.

2012.—2013. gada NHL lokauta laikā spēlēja Šveices hokeja līgas kluba EHC Biel sastāvā, taču atsākoties NHL sezonai, atgriezās Ziemeļamerikā, kopā ar "Blackhawks" izcīnot savu otro Stenlija kausa titulu un kā izslēgšanas kārtas vērtīgākais spēlētājs iegūstot arī Kona Smita balvu. Trešo Stenlija kausu izcīnīja 2014.—15. gada sezonā, finālsērijā pret Tampabejas "Lightning". 2015.—16. gada sezonu Keins noslēdza kā visas līgas rezultatīvākais spēlētājs. Viņš ieguva arī Harta balvu kā līgas vērtīgākais spēlētājs.

2023. gada 28. februārī beidzās Keina 15 gadu karjera Blackhawks, jo viņš un jaunais spēlētājs Kūpers Zehs tika aizmainīti uz Ņujorkas Rangers apmaiņā pret nosacītu otrās kārtas izvēli 2023. gada NHL drafta ceturtajā kārtā. un aizsargu Endiju Velinski. Lai atvieglotu maiņas darījumu, Rangers atdeva Arizonas "Coyotes" 2025. gada drafta piektās kārtas izvēli.

2025. gada 30. jūnijā Keins parakstīja vēl vienu līguma pagarinājumu ar Detroitas komandu uz vienu gadu. 2026. gada 8. janvārī viņš kļuva par 50. spēlētāju, kurš NHL karjerā guvis 500 vārtus. 2026. gada 29. janvārī Keins guva savu 1375. punktu karjerā, kļūstot par visu laiku labāko ASV dzimušo punktu guvēju, pārspējot Maika Modano rekordu.

Kopā ar ASV izlasi izcīnīja subraba medaļu 2010. gada ziemas olimpiskajās spēlēs.

 Statistika ASV izlasē 

 Gads Izlase Turnīrs   GP G A Pts +/- PIM 2006 ASV U18 6 7 5 12 +5 2 2007 ASV WJC 7 5 4 9 +2 4 2008 ASV PČ 7 3 7 10 0 0 2010 ASV OS 6 3 2 5 +4 2 2014 ASV OS 6 0 4 4 +2 6 Kopā 19 6 13 19 +6 8

 Atsauces 

 Ārējās saites 

 NHL profils 
 The Internet Hockey Database profils 

Kategorija:1988. gadā dzimušie
Kategorija:Ņujorkas štatā dzimušie
Kategorija:ASV hokejisti
Kategorija:Čikāgas "Blackhawks" spēlētāji
Kategorija:Ņujorkas "Rangers" spēlētāji
Kategorija:Detroitas "Red Wings" spēlētāji
Kategorija:Hokejisti 2010. gada ziemas olimpiskajās spēlēs
Kategorija:Stenlija kausa ieguvēji
Kategorija:NHL drafta pirmās kārtas izvēles
Kategorija:Hokejisti 2014. gada ziemas olimpiskajās spēlēs
Kategorija:2010. gada ziemas olimpisko spēļu medaļnieki
Kategorija:Olimpiskie sudraba medaļnieki hokejā
Kategorija:ASV olimpiskie sudraba medaļnieki